CELEX: 62012CA0285
Language: hr
Date: 2014-01-30 00:00:00
Title: Predmet C-285/12: Presuda Suda (četvrto vijeće) od 30. siječnja 2014. (zahtjev za prethodnu odluku koji je uputio Conseil d'État — Belgija) — Aboubacar Diakite protiv Commissaire général aux réfugiés et aux apatrides (Direktiva 2004/83/EZ — Minimalni standardi uvjeta za stjecanje statusa izbjeglice ili statusa stečenog na temelju supsidijarne zaštite — Osoba koja ispunjava uvjete za supsidijarnu zaštitu — Članak 15. točka (c) — Ozbiljna i individualna prijetnja životu ili osobi civila zbog općeg nasilja u situacijama oružanog sukoba — Pojam unutarnjeg oružanog sukoba — Autonomno tumačenje s obzirom na međunarodno humanitarno pravo — Kriteriji procjene)

29.3.2014   
            
            
               HR
            
            
               Službeni list Europske unije
            
            
               C 93/6
            
         Presuda Suda (četvrto vijeće) od 30. siječnja 2014. (zahtjev za prethodnu odluku koji je uputio Conseil d'État — Belgija) — Aboubacar Diakite protiv Commissaire général aux réfugiés et aux apatrides
   (Predmet C-285/12) (1)
   
   (Direktiva 2004/83/EZ - Minimalni standardi uvjeta za stjecanje statusa izbjeglice ili statusa stečenog na temelju supsidijarne zaštite - Osoba koja ispunjava uvjete za supsidijarnu zaštitu - Članak 15. točka (c) - Ozbiljna i individualna prijetnja životu ili osobi civila zbog općeg nasilja u situacijama oružanog sukoba - Pojam unutarnjeg oružanog sukoba - Autonomno tumačenje s obzirom na međunarodno humanitarno pravo - Kriteriji procjene)
   2014/C 93/09
   Jezik postupka: francuski
   
      Sud koji je uputio zahtjev
   
   Conseil d'État
   
      Stranke glavnog postupka
   
   
      Tužitelj: Aboubacar Diakite
   
      Tuženik: Commissaire général aux réfugiés et aux apatrides
   
      Predmet
   
   Zahtjev za prethodnu odluku — Conseil d'État (Belgija) — Tumačenje članka 15. točke (c) Direktive Vijeća 2004/83/EZ od 29. travnja 2004. o minimalnim standardima za kvalifikaciju i status državljana treće zemlje ili osoba bez državljanstva kao izbjeglica ili osoba kojima je na drugi način potrebna međunarodna zaštita te o sadržaju odobrene zaštite (SL L 304, str. 12.) (SL, posebno izdanje na hrvatskom jeziku, poglavlje 19., svezak 12., str. 64.) — Odbijanje priznanja statusa izbjeglice i odobrenja supsidijarne zaštite — Osoba koja ispunjava uvjete za supsidijarnu zaštitu — Pojam „unutarnjeg oružanog sukoba” — Posebno autonomno tumačenje ili dopuštenost tumačenja u skladu s međunarodnim humanitarnim pravom — Kriteriji procjene
   
      Izreka
   
   Članak 15. točku (c) Direktive Vijeća 2004/83/EZ od 29. travnja 2004. o minimalnim standardima za kvalifikaciju i status državljana treće zemlje ili osoba bez državljanstva kao izbjeglica ili osoba kojima je na drugi način potrebna međunarodna zaštita te o sadržaju odobrene zaštite treba tumačiti na način da je potrebno priznati postojanje unutarnjeg oružanog sukoba, u cilju primjene te odredbe, ako se redovne državne snage suprotstavljaju jednoj ili više naoružanih skupina ili ako se suprotstavljaju dvije ili više naoružanih skupina, a bez da je potrebno da se taj sukob može kvalificirati kao oružani sukob koji nema međunarodni karakter u smislu međunarodnog humanitarnog prava i bez da su intenzitet oružanih suprotstavljanja, razina organizacije prisutnih oružanih snaga ili trajanje sukoba predmet procjene koja je različita od procjene stupnja nasilja koje vlada na dotičnom području.
   
      (1)  SL C 235, 4.8.2012.